openthaigpt/thai-investment-consultant-licensing-exams huggingface dataset:
คำถาม: ตัวเลือกใดถูกต้องเกี่ยวกับลักษณะของตราสารหนี้ที่มีความเสี่ยงสูงหรือมีความซับซ้อน
ตัวเลือก: 1. มีการจ่ายกระแสเงินสดไม่แน่นอน ผู้ถือตราสารมีสิทธิเลื่อนงดรับดอกเบี้ยตามที่ระบุไว้ในข้อกำหนดของตราสาร 2. มีการกำหนดอายุของตราสารที่ชัดเจน ส่วนใหญ่มีอายุระหว่าง 5-10 ปี 3. มีลำดับสิทธิในการรับชำระหนี้คืนด้อยกว่าเจ้าหนี้ผู้ถือตราสารหนี้ที่มีลักษณะเป็นตราสารหนี้แท้ 4. Callable Bond ที่มีการกำหนดให้สิทธิแก่ผู้ออกตราสารหนี้ไถ่ถอนตราสารหนี้ได้ก่อนกำหนดถือว่าเป็นตราสารหนี้ที่มีความเสี่ยงสูงหรือมีความซับซ้อน
คำตอบที่ถูกต้อง: ข้อ 3
คำอธิบาย: ตัวเลือก 1 ผิด ตราสารหนี้ที่มีความเสี่ยงสูงหรือมีความซับซ้อน เป็นตราสารหนี้ที่มีการจ่ายกระแสเงินสดไม่แน่นอนแต่ให้สิทธิผู้ออกตราสาร (ไม่ใช่ให้สิทธิผู้ถือตราสาร) ในการเลื่อนหรืองดจ่ายการชำระหนี้ หรือดอกเบี้ยตามที่ได้ระบุไว้ ตัวเลือก 2 ผิด ตราสารหนี้ที่มีความเสี่ยงสูงหรือมีความซับซ้อน จะมีอายุของตราสารไม่ชัดเจนแน่นอน บางกรณีไม่กำหนดอายุตราสาร ตัวเลือก 3 ถูก ตราสารหนี้ที่มีความเสี่ยงสูงหรือมีความซับซ้อน เป็นตราสารหนี้ที่มีลำดับสิทธิในการรับชำระหนี้ด้อยกว่าเจ้าหนี้ผู้ถือตราสารหนี้ที่มีลักษณะตราสารหนี้แท้ ตัวเลือก 4 ผิด Callable Bond ไม่ถือว่าเป็นตราสารหนี้ที่มีความเสี่ยงสูงหรือมีความซับซ้อน แต่ถือว่าเป็นตราสารหนี้ปกติ
คำถาม: ตัวเลือกใดถูกต้องเกี่ยวกับตราสารหนี้ที่ความซับซ้อนเกิดจากการมีลักษณะคล้ายตราสารทุน (Hybrid Securities)
ตัวเลือก: 1. มีการจ่ายผลตอบแทนที่อยู่ในรูปแบบทั้งดอกเบี้ยจ่ายและเงินปันผล 2. มีการกำหนดอายุของตราสารที่ชัดเจน 3. มีลำดับสิทธิในการรับชำระหนี้คืน 4. มีอัตราผลตอบแทนที่ต่ำกว่าตราสารหนี้ปกติที่มีอายุเท่ากันและอันดับความน่าเชื่อถือในระดับเดียวกัน
คำตอบที่ถูกต้อง: ข้อ 3
คำอธิบาย: ตัวเลือก 1 ผิด ตราสารหนี้ที่มีความซับซ้อนเกิดจากการมีลักษณะคล้ายตราสารทุน จะมีการจ่ายดอกเบี้ยคล้ายกับตราสารหนี้ปกติ และจะไม่มีการจ่ายเงินปันผล ตัวเลือก 2 ผิด ตราสารหนี้ที่มีความซับซ้อนเกิดจากการมีลักษณะคล้ายตราสารทุน อาจมีอายุของตราสารไม่ชัดเจนและมักจะยาวกว่าตราสารหนี้ปกติ ในบางกรณีไม่กำหนดอายุตราสารหรือจะไถ่ถอนเมื่อเลิกกิจการ ตัวเลือก 3 ถูก เพราะตราสารหนี้ที่มีความซับซ้อนเกิดจากการมีลักษณะคล้ายตราสารทุน เป็นตราสารหนี้ที่มีลำดับสิทธิในการรับชำระหนี้คืนด้อยกว่าเจ้าหนี้บุริมสิทธิ์และเจ้าหนี้สามัญ ตัวเลือก 4 ผิด ตราสารหนี้ที่มีความซับซ้อนเกิดจากการมีลักษณะคล้ายตราสารทุน มีอัตราผลตอบแทนที่สูงกว่า เมื่อเปรียบเทียบกับตราสารหนี้ปกติที่มีอายุเท่ากันและอันดับความน่าเชื่อถือในระดับเดียวกัน เพื่อชดเชยความเสี่ยงของตราสารที่สูงกว่าตราสารหนี้ทั่วไป เช่น ความเสี่ยงที่มีลำดับสิทธิในการรับชำระหนี้คืนด้อยกว่าเจ้าหนี้บุริมสิทธิ์และเจ้าหนี้สามัญ
คำถาม: ตัวเลือกใดถูกต้องเกี่ยวกับตราสารหนี้ที่ผู้ออกตราสารมีสิทธิเลื่อนการจ่ายดอกเบี้ย
ตัวเลือก: 1. สิทธิในการเลื่อนจ่ายดอกเบี้ย 2. ภายหลังการตัดสินใจเลื่อนชำระดอกเบี้ย 3. ตราสารหนี้ประเภทนี้มักมีข้อกำหนดเพิ่มเติม 4. ตราสารหนี้ประเภทนี้มีอัตราผลตอบแทนที่ต่ำกว่าตราสารหนี้ปกติที่มีอายุเท่ากันและอันดับความน่าเชื่อถือในระดับเดียวกัน
คำตอบที่ถูกต้อง: ข้อ 3
คำอธิบาย: ตัวเลือก 1 ผิด สิทธิในการเลื่อนการจ่ายดอกเบี้ย เป็นสิทธิที่ของบริษัทผู้ออกตราสารเพียงผู้เดียว ตัวเลือก 2 ผิด ภายหลังการตัดสินใจเลื่อนชำระดอกเบี้ย หากผู้ออกตราสารหนี้ปฏิบัติตามเงื่อนไขที่เกี่ยวข้องกับการเลื่อนการจ่ายดอกเบี้ยจนครบถ้วนและถูกต้อง จะไม่ถือว่าเป็นผิดนัดชำระหนี้ตามข้อกำหนดสิทธิการออกหุ้นกู้ ตัวเลือก 3 ถูก ตราสารหนี้ประเภทนี้มักมีข้อกำหนดเพิ่มเติม หากบริษัทประกาศเลื่อนการจ่ายดอกเบี้ยแล้ว ห้ามจ่ายปันผลให้แก่ผู้ถือหุ้น เป็นข้อกำหนดสำหรับการคุ้มครองผู้ลงทุนในตราสารประเภทนี้ ตัวเลือก 4 ผิด ตราสารหนี้ที่ผู้ออกตราสารมีสิทธิเลื่อนการจ่ายดอกเบี้ยมีอัตราผลตอบแทนที่สูงกว่า เมื่อเปรียบเทียบกับตราสารหนี้ปกติที่มีอายุเท่ากันและอันดับความน่าเชื่อถือในระดับเดียวกัน เพื่อชดเชยความเสี่ยงเลื่อนการจ่ายดอกเบี้ย
คำถาม: ตัวเลือกใดถูกต้องเกี่ยวกับ ตราสาร BaselII
ตัวเลือก: 1. ผู้ออกตราสาร สามารถเป็นได้ทั้งบริษัททั่วไปและสถาบันการเงิน 2. เป็นตราสารหนี้ ไม่ด้อยสิทธิเพื่อผู้ออกตราสาร ใช้นับเป็นเงินกองทุน ตามเกณฑ์ Basel 3. มีข้อกำหนดที่จะแปลงเป็นหุ้นสามัญ หรือตัดหนี้สูญเมื่อเกิดเหตุการณ์ trigger events 4. มีสภาพคล่องสำหรับการซื้อขายเปลี่ยนมือ อยู่ระดับสูงกว่าตราสารหนี้ทั่วไป
คำตอบที่ถูกต้อง: ข้อ 3
คำอธิบาย: ตัวเลือก 1 ผิด ธนาคารพาณิชย์เท่านั้น เป็นผู้ออกตราสารตามเกณฑ์ Basel ตัวเลือก 2 ผิด ตราสารหนี้ประเภทนี้ คือตราสารหนี้ด้อยสิทธิ (ไม่ใช่ตราสารหนี้ไม่ด้อยสิทธิ) เพื่อผู้ออกตราสารใช้นับเป็นเงินกองทุนตามเกณฑ์ Basel ตัวเลือก 3 ถูก ตราสารหนี้ประเภทนี้ คณะกรรมการ Basel มีแนวคิดให้ธนาคารพาณิชย์มีเงินทุนที่มีคุณภาพและมีความเพียงพอที่จะรองรับความเสี่ยงในภาวะวิกฤตได้มากขึ้น ดังนั้นผู้ถือหุ้นกู้ด้อยสิทธิที่ถูกนับรวมในส่วนของเงินกองทุนต้องเข้ามารับความเสี่ยงร่วมกับผู้ถือหุ้นของธนาคารให้มากกว่าเดิม จึงมีข้อกำหนดที่จะแปลงเป็นหุ้นสามัญหรือตัดหนี้สูญเมื่อเกิดเหตุการณ์ trigger events ซึ่งเป็นเหตุการณ์ที่เกิดขึ้นก่อนระหว่างการตัดสินใจให้ตัดตราสารดังกล่าวเป็นหนี้สูญและการตัดสินใจให้ความช่วยเหลือโดยภาครัฐ ตัวเลือก 4 ผิด ตราสารหนี้ประเภทนี้ มีสภาพคล่องต่ำกว่าตราสารหนี้ทั่วไป เนื่องจากธนาคารพาณิชย์จะออกตราสารประเภทนี้ปริมาณจำกัดแต่ให้เพียงพอให้นับเป็นเงินกองทุนตามเกณฑ์ ในขณะที่ตราสารมีความเสี่ยงด้อยข้างสูงที่จะสูญเงินทันที ผู้ลงทุนจึงจำกัดในวงจำกัด สภาพคล่องในการซื้อขายตลาดรองจึงต่ำมาก
คำถาม: ตัวเลือกใดถูกต้องเกี่ยวกับ ตราสารหนี้ที่ครบกำหนดไถ่ถอนเมื่อมีการเลิกบริษัท (Perpetual bond)
ตัวเลือก: 1. ผู้ออกตราสาร เป็นธนาคารพาณิชย์เท่านั้น 2. เป็นตราสารหนี้ที่ไม่กำหนดเวลาไถ่ถอนไว้ชัดเจน โดยผู้ออกตราสารจะชำระเงินต้นและดอกเบี้ยเพียงครั้งเดียวเมื่อเลิกกิจการ 3. โดยทั่วไปมักมีข้อกำหนดที่ให้สิทธิผู้ออกตราสารหนี้ในการไถ่ถอนคืนก่อนกำหนด เมื่อพ้นกำหนดระยะเวลาตามที่ระบุไว้ในหนังสือชี้ชวน 4. มีสภาพคล่องสำหรับการซื้อขายเปลี่ยนมือ อยู่ระดับสูงกว่าตราสารหนี้ทั่วไป
คำตอบที่ถูกต้อง: ข้อ 3
คำอธิบาย: ตัวเลือก 1 ผิด ผู้ออก Perpetual bond สามารถเป็นได้ทั้งบริษัททั่วไปและสถาบันการเงิน ตัวเลือก 2 ผิด Perpetual bond คือตราสารหนี้ที่ไม่กำหนดเวลาไถ่ถอนไว้ชัดเจนและแน่นอน ผู้ออกตราสารจะชำระเงินต้นเพียงครั้งเดียวเมื่อเลิกกิจการ แต่ในส่วนของดอกเบี้ยจ่ายตามกำหนดในสัญญา (ไม่ใช่จ่ายดอกเบี้ยครั้งเดียวเมื่อเลิกกิจการ) ตัวเลือก 3 ถูก ตราสารหนี้ประเภทนี้มักมีข้อกำหนดที่ให้สิทธิผู้ออกตราสารในการไถ่ถอนคืนก่อนกำหนดเมื่อไม่พันกิดระยะเวลาตามที่ระบุในหนังสือชี้ชวน ตัวเลือก 4 ผิด ตราสารหนี้ประเภทนี้มีสภาพคล่องต่ำกว่าตราสารหนี้ทั่วไป เนื่องจากตราสารมีความเสี่ยงค่อนข้างสูง ไม่มีอายุชัดเจนแน่นอน สภาพคล่องในการซื้อขายตลาดรองจึงต่ำมาก
คำถาม: ตัวเลือกใดถูกต้องเกี่ยวกับ ตราสารหนี้ที่ความซับซ้อนเกิดจากการมีอนุพันธ์แฝง (หุ้นกู้อนุพันธ์)
ตัวเลือก: 1. ตราสารหนี้ Convertible Bond ที่กำหนดให้สิทธิแก่ ผู้ถือตราสารหนี้ในการแปลงสภาพ ตราสารหนี้เป็นหุ้นสามัญ ของบริษัทผู้ ออกตราสารหนี้ ถือว่าเป็นประเภทหนึ่งของตราสารหนี้ที่ความซับซ้อนเกิดจาก การมีอนุพันธ์แฝง 2. ตราสารหนี้ Puttable Bond ที่กำหนดให้สิทธิแก่ผู้ถือตราสารหนี้มีสิทธิเรียกให้ผู้ออกตราสารชำระหนี้คืนก่อนกําหนด ถือว่าเป็นประเภทหนึ่งของตราสารหนี้ที่ความซับซ้อนเกิด จากการมีอนุพันธ์แฝง 3. ตราสารหนี้ประเภทนี้มีเงื่อนไขการจ่ายผลตอบแทนส่วนเพิ่มโดยจะแปรผันตามราคาของตัวแปรอ้างอิง 4. ตราสารหนี้ประเภท นี้จะต้องจัดโครงสร้างที่ คุ้มครองเงินต้น ทั้งจำนวนเท่านั้น เพื่อลด ความเสี่ยงของผู้ถือตราสาร
คำตอบที่ถูกต้อง: ข้อ 3
คำอธิบาย: ตัวเลือก 1 ผิด ตราสารหนี้ที่กำหนดให้สิทธิแก่ผู้ถือตราสารหนี้ในการแปลงสภาพตราสารหนี้เป็นหุ้นสามัญของบริษัทผู้ออกตราสารหนี้ (Convertible Bond) ไม่ถือว่าเป็นตราสารหนี้ซับซ้อนเกิดจากการมีอนุพันธ์แฝง แต่ถือว่าเป็นตราสารหนี้ปกติทั่วไป ตัวเลือก 2 ผิด ตราสารหนี้ที่กำหนดให้สิทธิแก่ผู้ถือตราสารหนี้มีสิทธิเรียกให้ผู้ออกตราสารชำระหนี้คืนก่อนกำหนด (Puttable Bond) ไม่ถือว่าเป็นตราสารหนี้ซับซ้อนเกิดจากการมีอนุพันธ์แฝง แต่ถือเป็นตราสารหนี้ปกติทั่วไป ตัวเลือก 3 ถูก ตราสารหนี้ประเภทนี้มีเงื่อนไขการให้ผลตอบแทนส่วนเพิ่มโดยจะแปรผันตามราคาของตัวแปรอ้างอิง ตัวเลือก 4 ผิด ตราสารหนี้ประเภทนี้มีการจัดโครงสร้างได้หลายลักษณะ เช่น คุ้มครองเงินต้นทั้งหมด หรือบางส่วน
คำถาม: หุ้นกู้อนุพันธ์ที่จ่ายผลตอบแทนอ้างอิงกับหุ้นสามัญ (Equity linked notes: ELN) มูลค่า 10,000 บาท อายุ 3 เดือน มีเงื่อนไขดังนี้  - หากราคาหุ้นวัน สุดท้ายสูงกว่า 100 บาท ผู้ถือหุ้นกู้จะได้รับเงินต้น พร้อมดอกเบี้ย ร้อยละ 1.2% ต่อไตรมาส (3 เดือน)- หากราคาหุ้นวันสุดท้ายต่ำ กว่าหรือเท่ากับ 100 บาท ผู้ถือหุ้นกู้จะได้หุ้นจำนวน 100 หุ้นราคาหุ้นละ 100 บาทตัวเลือกใดแสดงจําน วนเงินหรือหุ้นที่จะได้รับเมื่อหุ้นกู้อนุพันธ์ครบกำหนดอายุสัญญาได้ถูกต้อง
ตัวเลือก: 1. หากราคาหุ้นสามัญเท่ากับ 98 บาท จะได้รับเงินสดคืน 10,120 บาท 2. หากราคาหุ้นสามัญ เท่ากับ 98 บาท จะได้หุ้น โดยจ่ายเงินชำระค่าหุ้นเท่ากับ 10,000 บาท 3. หากราคาหุ้นสามัญ เท่ากับ 105 บาท จะได้รับเงินสดคืน 10,500 บาท 4. หากราคาหุ้นสามัญ เท่ากับ 105 บาท จะได้หุ้น โดยจ่ายเงินชำระค่าหุ้นเท่ากับ 10,500 บาท
คำตอบที่ถูกต้อง: ข้อ 2
คำอธิบาย: หากราคาหุ้นเท่ากับ 98 บาท (ต่ำกว่า 100 บาท) ผู้ถือพันธบัตรจะได้หุ้นจำนวน 100 หุ้นที่ราคาหุ้นละ 100 บาท ดังนั้นจะชำระเงินค่าหุ้นเท่ากับ 10,000 บาท
คำถาม: หุ้นกู้อนุพันธ์ที่จ่ายผลตอบแทนอ้างอิงกับดอกเบี้ยในตลาดเงิน (interest rate linked notes) มูลค่า 1,000 บาทอายุ 1 ปี จ่ายผลตอบแทนปีละครั้ง โดย มีเงื่อนไขชำระหนี้เมื่อครบกำหนดอายุสัญญา ดังนี้ จำนวนเงินที่ได้รับชำระคืน = มูลค่าที่ตราไว้ + {มูลค่าที่ตราไว้ × [max(1%, (10% - MLR เฉลี่ย]}
ตัวเลือก: 1. หาก MLR เฉลี่ย เท่ากับ 5% จะได้รับเงินสดคืน 1,060 บาท 2. หาก MLR เฉลี่ย เท่ากับ 6% จะได้รับเงินสดคืน 1,060 บาท 3. หาก MLR เฉลี่ย เท่ากับ 11% จะได้รับเงินสดคืน 1,110 บาท 4. หาก MLR เฉลี่ย เท่ากับ 12% จะได้รับเงินสดคืน 1,010 บาท
คำตอบที่ถูกต้อง: ข้อ 4
คำอธิบาย: จำนวนเงินที่ได้รับ =มูลค่าที่ตราไว้ + (มูลตำที่ตราไว้ x [ max(1%, (10% - MLRเฉลี่ย) ] หาก MLR เฉลี่ย เท่ากับ 12% จำนวนเงินที่ได้รับ = 1,000 + (1,000 x ( max(1%, (10% - 12%) )) = 1,000 + (1,000 x ( max(1%,(-2%)) = 1,000+(1,000 x(1%)) = 1,010 บาท
คำถาม: หุ้นกู้อนุพันธ์ที่จ่ายผลตอบแทนอ้างอิงกับอัตราแลกเปลี่ยน (Foreign exchange rate-linked notes) มูลค่า 1,000 บาท อายุ 1 ปี เสนอขายที่อัตราคิดลด 97% ของมูลค่าที่ตราไว้โดยจ่ายผลตอบแทนอ้างอิงกับอัตราแลกเปลี่ยนระหว่างสกุลเงินบาทเมื่อเทียบกับดอลลาร์สหรัฐฯ โดยราคาใช้สิทธิที่ THB/USD เท่ากับ 40 บาท และมีเงื่อนไขชำระหนี้ เมื่อครบกำหนดอายุสัญญา ดังนี้ (กรณี ค่าเงินดอลลาร์สหรัฐแข็งค่ามากกว่าราคาใช้สิทธิ ผู้ถือหุ้นกู้จะได้รับ เงินคืน 1,000 บาท) (กรณีค่าเงิน ดอลลาร์สหรัฐอ่อนค่าต่ำ กว่าหรือเท่ากับราคาใช้สิทธิ ผู้ถือหุ้นกู้จะได้รับเงินสกุลดอลลาร์สหรัฐเป็นจำนวน เท่ากับมูลค่าที่ ตราไว้/ราคาใช้สิทธิ = 1,000/40 = 25 ดอลลาร์สหรัฐ) ตัวเลือกใดแสดงจํานวนเงินที่จะได้รับคืน เมื่อหุ้นกู้อนุพันธ์ครบกำหนดอายุสัญญาได้ถูกต้อง
ตัวเลือก: 1. หากอัตราแลกเปลี่ยน THB/USD เท่ากับ 38 บาท จะได้รับเงินคืน 26.31 ดอลลาร์สหรัฐ 2. หากอัตราแลกเปลี่ยน THB/USD เท่ากับ 39 บาท จะได้รับเงินคืน 1,000 บาท 3. หากอัตราแลกเปลี่ยน THB/USD เท่ากับ 42 บาท จะได้รับ เงินคืน 1,000 บาท 4. หากอัตราแลกเปลี่ยน THB/USD เท่ากับ 45 บาท จะได้รับเงินคืน 22.22 ดอลลาร์สหรัฐ
คำตอบที่ถูกต้อง: ข้อ 3
คำอธิบาย: อัตราแลกเปลี่ยน THB/USD เท่ากับ 42 บาท แสดงว่าค่าเงินดอลลาร์สหรัฐแข็งค่ามากกว่าราคาใช้สิทธิ ดังนั้นผู้ถือหุ้นก็จะได้รับเงินคืน 1,000 บาท
คำถาม: ตัวเลือกใดถูกต้องเกี่ยวกับ ตราสารหนี้ที่มีความเสี่ยงสูง  [I ตราสารหนี้ที่ได้รับ จัดอันดับความน่าเชื่อถือสูงกว่าอันดับที่สามารถลงทุนได้] [II ตราสารหนี้ที่ไม่ได้รับ จัดอันดับความน่าเชื่อถือ (Unrated bond)] [III ตราสารหนี้ที่อันดับความน่าเชื่อถือ ที่ต่ำกว่า B-] [IV ตราสารหนี้ที่อันดับความน่าเชื่อถือต่ำกว่า BBB-] 
ตัวเลือก: 1. I และ III 2. I และ IV 3. II และ III 4. II และ IV 
คำตอบที่ถูกต้อง: ข้อ 4
คำอธิบาย: I ผิด ตราสารหนี้ที่มีความเสี่ยงสูง หมายถึง ตราสารหนี้ที่ได้รับจัดอันดับความน่าเชื่อถือต่ำกว่าอันดับที่สามารถลงทุนได้ II ถูก ตราสารหนี้ที่มีความเสี่ยงสูง หมายถึง ตราสารหนี้ที่ไม่ได้รับจัดอันดับความน่าเชื่อถือ (Unrated bond) III ผิด ตราสารหนี้ที่มีความเสี่ยงสูง หมายถึง ตราสารหนี้ที่มีอันดับความน่าเชื่อถือที่ต่ำกว่า BBB- เป็นต้นไป ไม่ใช่ B- IV ถูก
คำถาม: ตัวเลือกใดถูกต้องเกี่ยวกับ กองทุนรวมที่ มีความเสี่ยงสูงหรือซับซ้อน
ตัวเลือก:  1. มีนโยบายลงทุน ในตราสารหนี้ ที่มีอันดับความน่าเชื่อถือต่ำกว่าอันดับที่สามารถลงทุนได้ และหรือไม่มีอันดับความน่าเชื่อถือเกินกว่า 50% ของมูลค่าทรัพย์สินสุทธิของกองทุน  2. มีการจ่ายผลตอบแทน โดยวิธีการคำนวณ ผลตอบแทนจะผันแปรไปตามสูตรคำนวณหรือเงื่อนไขใดๆ ที่ไม่สามารถเข้าใจได้โดยง่าย 3. มีนโยบายการลงทุนที่จำกัดอัตราส่วนการลงทุน เพื่อป้องกันการกระจุกตัวของการลงทุน 4. มีการลงทุนในสัญญาซื้อขายล่วงหน้า เพื่อป้องกันความเสี่ยงของทรัพย์สินที่กองทุนลงทุน
คำตอบที่ถูกต้อง: ข้อ 2
คำอธิบาย: ตัวเลือก 1 ผิด กองทุนรวมประเภทนี้สามารถลงทุนในตราสารหนี้ที่มีอันดับความน่าเชื่อถือต่ำกว่าอันดับที่สามารถลงทุนได้ และหรือไม่มีอันดับความน่าเชื่อถือเกินกว่า 60% ของมูลค่าทรัพย์สินสุทธิของกองทุน ตัวเลือก 2 ถูก ผลตอบแทนกองทุนรวมประเภทนี้จะผันแปรไปตามสูตรการคำนวณหรือเงื่อนไขใด ๆ ที่ผู้ลงทุนไม่สามารถทำความเข้าใจได้โดยง่าย ตัวเลือก 3 ผิด กองทุนรวมประเภทนี้จะไม่จำกัดอัตราส่วนการลงทุน ทำให้สามารถลงทุนแบบกระจุกตัวได้ ตัวเลือก 4 ผิด กองทุนรวมประเภทนี้จะมีการลงทุนในสัญญาซื้อขายล่วงหน้า เพื่อสร้างผลตอบแทนให้กับกองทุน ทำให้มีความเสี่ยงจากสัญญาซื้อขายล่วงหน้าสูง
คำถาม: ตัวเลือกใดถูกต้องเกี่ยวกับกองทุนรวมที่มีนโยบายการลงทุนในตราสารหนี้ที่มีอันดับความน่าเชื่อถือต่ำหรือไม่มีอันดับความน่าเชื่อถือ
ตัวเลือก: 1. สามารถลงทุนในตราสารหนี้ที่มีอันดับความน่าเชื่อถือต่ำหรือไม่มีอันดับความน่าเชื่อถือได้ไม่เกิน 60% ของมูลค่าทรัพย์สินสุทธิของกองทุน 2. สามารถลงทุนในตราสารหนี้ที่จัดอยู่ในกลุ่ม Junk bond ได้ 3. มีผลตอบแทนและลำดับสิทธิได้รับการชำระเงินสูงกว่ากองทุนรวมตราสารทุนทั่วไป 4. มีความเสี่ยงจากการผิดนัดชำระหนี้ต่ำกว่ากองทุนรวมทั่วไป
คำตอบที่ถูกต้อง: ข้อ 2
คำอธิบาย: ตัวเลือก 1 ผิด กองทุนรวมประเภทนี้สามารถลงทุนในตราสารหนี้ที่มีอันดับความน่าเชื่อถือต่ำหรือไม่มีอันดับความน่าเชื่อถือได้ เกินกว่า 60% ของมูลค่าทรัพย์สินสุทธิของกองทุน ตัวเลือก 2 ถูก กองทุนรวมประเภทนี้สามารถลงทุนในตราสารหนี้ที่จัดอยู่ในกลุ่ม Junk bond ได้ ตัวเลือก 3 ผิด ผลตอบแทนของกองทุนรวมประเภทนี้ต่ำกว่ากองทุนรวมตราสารทุนทั่วไปแต่ลำดับสิทธิในการได้รับชำระเงินของตราสารหนี้ในกองทุนรวมประเภทนี้สูงกว่าตราสารทุน ตัวเลือก 4 ผิด ความเสี่ยงจากการผิดนัดชำระหนี้ของกองทุนรวมประเภทนี้จะสูงกว่ากองทุนรวมทั่วไปเพราะความเสี่ยงส่วนใหญ่เป็นความเสี่ยงจากการผิดนัดชำระหนี้
คำถาม: ตัวเลือกใดถูกต้องเกี่ยวกับ กองทุนรวมที่มีนโยบายในตราสารหนี้ที่มีอันดับความน่าเชื่อถือต่ำ หรือไม่มีอันดับความน่าเชื่อถือ
ตัวเลือก: 1. มีโอกาสได้รับผลตอบแทนสูงในรูปเงินปันผลและสิทธิการเพิ่มทุน 2. มีอัตราผลตอบแทนสูง แต่ความเสี่ยงจากการผิดนัดชำระหนี้ลดลง เมื่อเทียบกับกองทุนรวมทั่วไป เนื่องจากทักษะการคัดเลือกหลักทรัพย์ของผู้จัดการกองทุนที่สูง 3. เหมาะสมกับนักลงทุนรายย่อยที่เคยลงทุนตราสารหนี้มาบ้าง 4. มีอัตราผลตอบแทนที่แท้จริงหลังจากปรับอัตราเงินเฟ้อ real return ที่เป็นบวก เหมาะกับการลงทุนในภาวะที่อัตราดอกเบี้ยอยู่ในระดับต่ำ
คำตอบที่ถูกต้อง: ข้อ 4
คำอธิบาย: ตัวเลือก 1 ผิด กองทุนรวมประเภทนี้มีโอกาสได้รับผลตอบแทนสูงในรูปแบบดอกเบี้ยจ่าย ตัวเลือก 2 ผิด กองทุนรวมประเภทนี้จะมีอัตราผลตอบแทนสูงและความเสี่ยงการผิดนัดชำระหนี้สูงขึ้น เมื่อเทียบกับกองทุนรวมทั่วไป ตัวเลือก 3 ผิด ผู้ที่เหมาะสมกับการลงทุนในกองทุนประเภทนี้คือกองทุนรวมและนักลงทุนรายใหญ่ที่มีความรู้ความเข้าใจและยอมรับความเสี่ยงได้ ตัวเลือก 4 ถูก กองทุนรวมประเภทนี้มีอัตราผลตอบแทนที่แท้จริงปรับตามอัตราเงินเฟ้อ (real return) ที่เป็นบวก เหมาะกับการลงทุนในภาวะที่อัตราดอกเบี้ยอยู่ในระดับต่ำ
คำถาม: ตัวเลือกใดถูกต้องเกี่ยวกับ กองทุนรวม Complex Return
ตัวเลือก: 1. กองทุนรวมประเภทนี้จะได้รับผลตอบแทนขึ้นกับเงื่อนไขการจ่ายผลตอบแทนของสัญญาซื้อขายล่วงหน้าหรือตราสารที่มีสัญญาซื้อขายล่วงหน้าแฝง 2. กองทุนรวมที่ลงทุนในออปชันประเภท Binary Option จะได้รับผลตอบแทนขึ้นกับส่วนต่างระหว่างราคาใช้สิทธิกับราคาเฉลี่ยของสินทรัพย์อ้างอิงในช่วงเวลาที่กำหนด 3. กองทุนรวมที่ลงทุนในออปชันประเภท Asian Option จะได้รับผลตอบแทนคงที่ในกรณีที่สัญญาออปชันมีมูลค่า และไม่ได้รับผลตอบแทนในกรณีที่สัญญาออปชันไม่มีมูลค่า 4. ถูกทุกตัวเลือก
คำตอบที่ถูกต้อง: ข้อ 1
คำอธิบาย: ตัวเลือก 1 ถูก ผลตอบแทนขึ้นกับเงื่อนไขการจ่าย กองทุนรวมประเภทนี้จะมีอัตราผลตอบแทนของสัญญาซื้อขายล่วงหน้า หรือตราสารที่มีสัญญาซื้อขายล่วงหน้าแฝง ตัวเลือก 2 ผิด กองทุนรวมที่ลงทุนในออปชั่นประเภท Asian Option จะมีการจ่ายผลตอบแทนขึ้นกับส่วนต่างระหว่างราคาสิทธิกับราคาเฉลี่ยของสินทรัพย์อ้างอิงในช่วงเวลาที่กำหนด แทนราคาเมื่อวันที่ตรงกับกำหนดสัญญา ตัวเลือก 3 ผิด กองทุนรวมที่ลงทุนในออปชั่นประเภท Binary Option จะได้รับผลตอบแทนคงที่ในกรณีที่สัญญาออปชั่นมีมูลค่าในตลาด และไม่ได้รับผลตอบแทนในกรณีที่สัญญาออปชั่นไม่มีมูลค่า
คำถาม: นายสมภพ ซื้อกองทุนรวม EquityComplex Return มูลค่า 100,000บาท อายุ 1 ปี โดยโครงสร้างการลงทุนจะนำ เงินไปลงทุนตราสารหนี้96.5% และที่เหลือ 3.5% ลงทุนในสัญญาคอลออปชัน (Call Option) ของหุ้นสามัญ การจ่ายผลตอบแทน จะอ้างอิงราคาหุ้นสามัญ ABC โดยมีเงื่อนไขแบ่งออกเป็น3 กรณี ดังนี้ (ราคาน้อยกว่า 105 ผลตอบแทน 0% ต่อปี) (ราคา 105-110 ผลตอบแทน 5%) (ราคามากกว่า 110 ผลตอบแทน 10% ต่อปี)ตัวเลือกใดถูกต้องเกี่ยวกับ กองทุนรวม Equity Complex Return เมื่อครบกำหนดอายุโครงการ
ตัวเลือก: 1. หากราคาหุ้นสามัญ ABC เท่ากับ 99 บาท สมภพจะไม่ได้รับเงินคืนจากกองทุนรวมเลย 2. หากราคาหุ้นสามัญ ABC เท่ากับ 104 บาท สมภพจะได้รับเงินคืน 104,000 บาท 3. หากราคาหุ้นสามัญ ABC เท่ากับ 107 บาท สมภพจะได้รับเงินคืน 105,000บาท 4. หากราคาหุ้นสามัญ ABC เท่ากับ 115 บาท สมภพจะได้รับเงินคืน 115,000บาท
คำตอบที่ถูกต้อง: ข้อ 3
คำอธิบาย: ตัวเลือก 1 ผิด หากราคาหุ้นสามัญ ABC เท่ากับ 99 บาท น้อยกว่า 105 บาท (ไม่ได้รับผลตอบแทน) สมภพจะได้รับเงินคืน 100,000 บาท ตัวเลือก 2 ผิด หากราคาหุ้นสามัญ ABC เท่ากับ 104 บาท น้อยกว่า 105 บาท (ไม่ได้รับผลตอบแทน) สมภพจะได้รับเงินคืน 100,000 บาท ตัวเลือก 3 ถูก หากราคาหุ้นสามัญ ABC เท่ากับ 107 บาท มากกว่า 105 บาท (จะได้ผลตอบแทน 5%) = 100,000 * (1.05%) สมภพจะได้รับเงินคืน 105,000 บาท ตัวเลือก 4 ผิด หากราคาหุ้นสามัญ ABC เท่ากับ 115 บาท มากกว่า -110 บาท (จะได้ผลตอบแทน 10%) = 100,000 * (1.10%) ส,4r0twfhiy[g'bo8no 110,000 บาท
คำถาม: ตัวเลือกใดถูกต้องเกี่ยวกับ กองทุนรวมสินค้าโภคภัณฑ์ที่ลงทุนในสัญญาซื้อขายล่วงหน้า
ตัวเลือก: 1. กองทุนรวมทองคำ ที่ลงทุนผ่านสัญญาซื้อขายล่วงหน้าทองคำ จะมีผลตอบแทนเทียบเท่ากับผลตอบแทนการลงทุนทองคำ ในตลาดโลก (Gold Spot Price) ทุกสิ้นวันจนกว่าจะครบอายุสัญญา 2. กองทุนรวมน้ำมันที่ลงทุนผ่านสัญญาซื้อขายล่วงหน้าน้ำมัน จะมีความเสี่ยงเท่ากับความเสี่ยงที่ลงทุนในน้ำมันตลาดโลก Crude Oil Spot Price 3. กองทุนรวมน้ำมันที่ลงทุนใน Exchange Traded Funds ผ่านสัญญาซื้อขายล่วงหน้า จะมีผลตอบแทนจากส่วนต่างราคาและเงินปันผล (ถ้ามี) 4. ถูกทุกตัวเลือก
คำตอบที่ถูกต้อง: ข้อ 3
คำอธิบาย: ตัวเลือก 1 ผิด กองทุนรวมทองคำที่ลงทุนผ่านสัญญาซื้อขายล่วงหน้าทองคำจะมีผลตอบแทนแตกต่างจากผลตอบแทนการลงทุนทองคำในตลาดโลก (Gold Spot Price) เนื่องจากสัญญาซื้อขายล่วงหน้ามีหมดอายุและมีต้นทุนการเปลี่ยนสัญญา ตัวเลือก 2 ผิด กองทุนรวมน้ำมันที่ลงทุนผ่านสัญญาซื้อขายล่วงหน้าน้ำมันจะมีความเสี่ยงแตกต่างจากความเสี่ยงที่ลงทุนในน้ำมันตลาดโลก (Crude Oil Spot Price) เช่นมีความเสี่ยง basis risk ซึ่งเกิดจากราคาสัญญาซื้อขายล่วงหน้าที่อาจไม่สัมพันธ์กับราคา spot และความเสี่ยงที่อาจใช้เงินลงทุนน้อยเพื่อให้ได้สถานะการลงทุนที่มากขึ้นเป็นต้น ตัวเลือก 3 ถูก กองทุนรวมน้ำมันที่ลงทุนใน Exchange Traded Funds ผ่านสัญญาซื้อขายล่วงหน้าจะมีผลตอบแทนจากส่วนต่างราคาและเงินปันผล (ถ้ามี)
คำถาม: ตัวเลือกใดถูกต้องเกี่ยวกับ กองทุนรวมสินค้าโภคภัณฑ์ที่ลงทุนในสัญญาซื้อขายล่วงหน้
ตัวเลือก: 1. Basis Risk คือความเสี่ยงที่ลงทุนในสินค้าโภคภัณฑ์ที่ไม่มีการส่งมอบจริงสัญญาซื้อขายล่วงหน้าน้ำมัน จะมีความเสี่ยงการเปลี่ยนการลงทุนในระยะยาวสำหรับกองทุนรวมน้ำมันที่ลงทุนผ่านสัญญาซื้อขายล่วงหน้า 2. สัญญาใหม่ Rollover Risk ใกล้เคียงศูนย์ 3. เทคโนโลยีล่าสุดที่สามารถสกัดน้ำมันจากชั้นหินดินดาน หรือ เชลล์ออยล์ มีผลต่อราคากองทุนรวมน้ำมัน 4. ถูกทุกตัวเลือก
คำตอบที่ถูกต้อง: ข้อ 3
คำอธิบาย: ตัวเลือก 1 ผิด Basis Risk คือความเสี่ยงราคาสัญญาซื้อขายล่วงหน้าที่แตกต่างจากราคาน้ำมันซื้อขายทันที ตัวเลือก 2 ผิด การลงทุนในระยะยาวสำหรับกองทุนรวมน้ำมันที่ลงทุนผ่านสัญญาซื้อขายล่วงหน้าน้ำมันจะมีความเสี่ยงการเปลี่ยนสัญญาใหม่ (Rollover Risk) สูงขึ้นจากต้นทุนธุรกรรม และ Basis Risk ที่อาจเป็น Contango หรือ Backwardation ตัวเลือก 3 ถูก เทคโนโลยี "Shale oil" มีผลต่อราคากองทุนรวมน้ำมัน หาก "Shale oil" ผลิตได้มากเพิ่มอุปทานน้ำมันในตลาดโลก ราคาน้ำมันจะลดลง
คำถาม: ตัวเลือกใดถูกต้องเกี่ยวกับกองทุนรวมที่มีนโยบายที่ไม่จำกัดอัตราส่วนการลงทุน Hedge Fund
ตัวเลือก: 1. เป็นกองทุนที่มีความเสี่ยงต่ำ เนื่องจากมีการป้องกันความเสี่ยงไว้แล้ว 2. มีข้อจำกัดการลงทุนมากกว่ากองทุนรวมปกติ เนื่องจากการลงทุนที่มีความเสี่ยงสูงมาก 3. สามารถยืมหุ้นมาขายก่อนและสามารถกู้ยืมเงินมาลงทุน 4. เหมาะกับผู้ลงทุนที่ต้องการจำกัดความเสี่ยงในการลงทุน เช่น ผู้ลงทุนรายย่อย
คำตอบที่ถูกต้อง: ข้อ 3
คำอธิบาย: ตัวเลือก 1 ผิด Hedge Fund ส่วนใหญ่เป็นกองทุนที่มีความเสี่ยงสูง เนื่องจากมีนโยบายที่ไม่จำกัดอัตราส่วนการลงทุน สามารถกู้ยืมได้มากกว่ากองทุนรวมทั่วไป ตัวเลือก 2 ผิด Hedge Fund จะมีข้อจำกัดการลงทุนน้อยกว่ากองทุนรวมปกติ เนื่องจากต้องการความคล่องตัวในการลงทุนที่หลากหลาย ตัวเลือก 3 ถูก Hedge Fund จะมีข้อจำกัดการลงทุนน้อยกว่ากองทุนรวมปกติ ทำให้สามารถยืมหุ้นมาขายก่อน (Short Sell) และสามารถกู้ยืมเงินมาลงทุน ตัวเลือก 4 ผิด Hedge Fund เหมาะกับผู้ลงทุนที่รับความเสี่ยงได้สูงมาก ทำให้ในปัจจุบัน กองทุนประเภทนี้เสนอขายเฉพาะผู้ลงทุนรายใหญ่พิเศษ (Ultra High-Net-Worth) เท่านั้น
คำถาม: ตัวเลือกใดถูกต้องเกี่ยวกับกองทุนรวมที่มีนโยบายที่ไม่จำกัดอัตราส่วนการลงทุน Hedge Fund
ตัวเลือก: 1. Hedge Fund และกองทุนรวมทั่วไปจะมีการกำกับดูแลที่เท่าเทียมกันจากทางการ 2. นักลงทุนรายย่อยสามารถลงทุนใน Hedge Fund ได้ แต่ต้องมีการติดตามการดำเนินงานอย่างใกล้ชิด 3. Tactical Trading Strategy เป็นกองทุนรวมที่ใช้ความสามารถในการเก็งกำไรในการเคลื่อนไหวของราคาทรัพย์สิน 4. Relative Value Strategy เป็นกองทุนรวมที่ใช้ประโยชน์จากการลงทุนในกรณีที่บริษัทตกอยู่ในสภาวะพิเศษ
คำตอบที่ถูกต้อง: ข้อ 3
คำอธิบาย: ตัวเลือก 1 ผิด Hedge Fund ส่วนใหญ่จะมีการกำกับดูแลน้อยกว่าการลงทุนในกองทุนรวมปกติ ดังนั้นผู้ลงทุนจะได้รับการคุ้มครองจากทางการน้อยกว่าการลงทุนในกองทุนรวมปกติ ตัวเลือก 2 ผิด ปัจจุบันกองทุนรวมประเภทนี้เสนอขายสำหรับนักลงทุนรายใหญ่พิเศษ (Ultra High Net Worth) เท่านั้น ตัวเลือก 3 ถูก Tactical Trading Strategy เป็นกองทุนรวมที่ใช้ความสามารถในการเก็งกำไรในการเคลื่อนไหวของราคาทรัพย์สิน ตัวเลือก 4 ผิด Relative Value Strategy เป็นกองทุนรวมที่ใช้การซื้อขายหลักทรัพย์ที่มีความสัมพันธ์กันตั้งแต่ 2 หลักทรัพย์ขึ้นไป
คำถาม: ตัวเลือกใดถูกต้องเกี่ยวกับกองทุนรวมที่มีการลงทุนในสัญญาซื้อขายล่วงหน้าและตราสารที่มีสัญญาซื้อขายล่วงหน้าแฝงแบบซับซ้อน
ตัวเลือก: 1. กองทุนรวมที่ทำธุรกรรมสัญญาซื้อขายล่วงหน้าเพื่อการลดความเสี่ยง Hedging สามารถทำสัญญาซื้อขายล่วงหน้าเกินมูลค่าความเสี่ยงของทรัพย์สินที่ถือครองได้ 2. ประโยชน์หนึ่งของการลงทุนในกองทุนรวมประเภทนี้คือสามารถลงทุนในรูปแบบใหม่ เช่น กลยุทธ์ที่ทำให้ผลตอบแทนของกองทุนรวมไม่เคลื่อนไหวไปในทิศทางเดียวกับตลาด 3. กองทุนรวมประเภทนี้จะมีความเสี่ยงใกล้เคียงกองทุนรวมทั่วไป 4. ถูกทุกตัวเลือก
คำตอบที่ถูกต้อง: ข้อ 2
คำอธิบาย: ตัวเลือก 1 ผิด กองทุนรวมที่ทำธุรกรรมสัญญาซื้อขายล่วงหน้าเพื่อการลดความเสี่ยง (Hedging) สามารถทำสัญญาซื้อขายล่วงหน้าแต่ไม่เกินมูลค่าของความเสี่ยงที่มีอยู่ได้ มิฉะนั้นจะเป็นการ over-hedging ซึ่งเป็นการเพิ่มความเสี่ยงแทนที่จะลดความเสี่ยง ตัวเลือก 2 ถูก กองทุนรวมประเภทนี้จะสามารถลงทุนในกลยุทธ์การลงทุนที่หลากหลายเช่นกลยุทธ์การลงทุนเพื่อให้ผลตอบแทนของกองทุนรวมไม่เคลื่อนไหวไปในทิศทางตรงกันข้ามกับตลาด ตัวเลือก 3 ผิด กองทุนรวมประเภทนี้จะมีความเสี่ยงสูงกว่ากองทุนรวมทั่วไป